Марко Ганчев
Аз не разделям на добри и лоши

chitanka.info

Аз не разделям на добри и лоши

поетите, а ги чета наред.

Все пак не може друго да се вложи

във стих, освен съдбата на поет.

Поетът користно и да участва

в лъжата на деня с таланта свой,

законът на поезията властва

над него и не ще излъже той.

Не ще излъже, а в стиха ще вложи

трагичната си утрешна съдба.

Поетите са и добри, и лоши,

а пък поезията — все добра.

1974

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.